ai4bharat/Pralekha huggingface dataset:
وزیراعظم کا دفتر
وزیراعظم اور فلپائن کے صدر کے درمیان ٹیلی فون پر بات چیت
نئی دہلی، 9 جون 2020، وزیراعظم جناب نریندر مودی نے آج فلپائن کے صدر عزت مآب رودرگو دوترتے سے ٹیلی فون پر بات چیت کی اور کووڈ، 19 عالمی وبا سے پیدا ہونے والے چیلنجوں کا سامنا کرنے کے لئے دونوں ملکوں کی حکومتوں کے ذریعہ کئے گئے اقدامات پر تبادلہ خیال کیا۔
دونوں لیڈروں نے صحت کے اس بحران کے دوران دونوں ملکوں کے شہریوں کی فلاح و بہبود کو یقینی بنانے کے ساتھ ساتھ ان کی اپنے گھروں کو واپسی کے سلسلے میں تعاون کے لئے ایک دوسرے کی ستائش کی۔ فلپائن کے صدر نے فلپائن کو ضروری فارما سیوٹیکل مصنوعات کی سپلائی برقرار رکھنے کے لئے ہندوستان کے ذریعہ کئے گئے اقدامات کی بھی ستائش کی۔
وزیراعظم نے صدر دوترتے کو اس عالمی وبا کے خلاف لڑائی میں فلپائن کی مدد کے لئے ہندوستان کی عہد بندی کی یقین دہانی کرائی اور اس بات پر زور دیا کہ سستی فارماسیوٹیکلس مصنوعات، جن میں تیار کئے جانے کی صورت میں کورونا ویکسین بھی شامل ہوگی، تیار کرنے کی ہندوستان کی تسلیم شدہ صلاحیت کو پوری انسانیت کے فائدے کےلئے استعمال کیا جاتا رہے گا ۔
دونوں ملکوں کے لیڈروں نے دفاعی تعاون سمیت دو طرفہ تعلقات کے تمام پہلوؤں پر حالیہ برسوں میں ہونے والی ترقی پر اپنے اطمینان کا اظہار کیا۔ وزیراعظم نے اس بات پر زور دیا کہ ہندوستان ہند۔بحرالکاہل خطے میں فلپائن کو ایک ضروری پارٹنر سمجھتا ہے۔
وزیراعظم نے فلپائن کے آنے والے قومی دن کے لئے عزت مآب صدر دوترتے اور فلپائن کے عوام کے لئے اپنی نیک خواہشات کا اظہار کیا۔
۔۔۔۔۔۔۔۔۔۔۔
م ن۔ ا گ۔ن ا۔
U-3157
(
وزارت خزانہ
محکمہ انکم ٹیکس نے مہاراشٹر میں تلاشی کی کارروائی انجام دی
محکمہ انکم ٹیکس نے تعلیمی اداروں کی ایک مقبول چین پر 14.03-2022 کو تلاشی اور ضبطی کارروائی انجام دی جو بھارت اور بیرون ملک میں متعدد مقامات پر کئی اسکول اور کالج چلاتی ہے۔ سرچ آپریشن میں مہاراشٹر، کرناٹک اور تمل ناڈو کے مقامات پر پھیلے 25 سے زیادہ مقامات کا احاطہ کیا گیا۔
تلاشی کے دوران ہارڈ کاپی دستاویزات اور ڈیجیٹل ڈیٹا سمیت متعدد قابل اعتراض شواہد ملے ہیں اور ضبط کیے گئے ہیں، جن سے پتہ چلتا ہے کہ انکم ٹیکس ایکٹ 1961کے تحت ٹرسٹوں کی جانب سے استثنیٰ کے دعوے سے متعلق دفعات کی خلاف ورزی کرتے ہوئے گروپ کے پروموٹرز اور ان کے خاندان کے افراد کے ذاتی فائدے کے لیے ٹرسٹوں سے خاطر خواہ فنڈز ہڑپ کر لیے گئے ہیں۔
ٹرسٹوں سے فنڈز کی خرد برد کے طریقہ کار میں مختلف ڈمی کمپنیوں اور ایل ایل پیز سے سامان/خدمات کی خریداری کی آڑ میں فرضی اخراجات شامل ہے جو پروموٹرز، ان کے خاندان کے افراد اور ان کے کچھ معتبر ملازمین کی ملکیت ہے۔ یہ انکشاف ہوا کہ ان اداروں کی طرف سے کوئی حقیقی سامان/خدمات فراہم نہیں کی گئیں اور ملازمین نے اپنے بیان میں اس کی تصدیق کی ہے۔ اس طرح کی رقم کو بے نامی جائیدادوں کے حصول اور غیر منصفانہ ادایگیوں میں سرمایہ کاری کے لیے استعمال کیا گیا ہے۔
تلاشی کے دوران مہاراشٹر، پدوچیری اور تمل ناڈو میں واقع تقریباً دو درجن غیر منقولہ جائیدادوں کے شواہد بھی اکٹھے کیے گئے ہیں جو یا تو بے نامی جائیدادیں ہیں یا آمدنی کے متعلقہ گوشوارے میں ظاہر نہیں کی گئی ہیں۔ ان جائیدادوں کو عارضی طور پر ضبط کے تحت رکھا گیا ہے۔
تلاشی کارروائی میں ہنڈی پر 55 کروڑ روپے کے قرضے لینے اور ڈسچارج شدہ پرومیسوری نوٹ/بلز آف ایکسچینج کی شکل میں نقد ادایگی کے شواہد بھی سامنے آئے اور ضبط کر لیے گئے۔
اس چھاپے کے نتیجے میں 27 لاکھ روپے کی غیر محسوب نقدی اور 3.90 کروڑ روپے مالیت کے زیورات ضبط کیے گئے ہیں۔
مزید تحقیقات جاری ہیں۔
ارضیاتی سائنس کی وزارت
جنوب مغربی مانسون 2021 راجستھان ، دلی ، ہریانہ اور پنجاب کو چھوڑ کر ملک کے زیادہ تر حصوں میں آگیا ہے
نئی دہلی،30 جون، 2021/ بھارت کے محکمہ موسمیات کے موسم کی پیش گوئی سے متعلق قومی مرکز کے مطابق:

30 جون ، 2021 کو مانسون کی صورتحال اور 7 جون تک پیش گوئی
- جنوب مغربی مانسون 2021 ابھی تک راجستھان، دلی، ہریانہ اور پنجاب کو چھوڑ کر ملک کے زیادہ تر حصوں میں پہنچ چکا ہے۔ جنوب مغربی مانسون کی شمالی حد  ارض البلد 26 ڈگری شمال / طول البلد 70 ڈگری شمال، باڑمیر، بھلیواڑا، دھول پور، علی گڑھ، میرٹھ، امبالہ اور امرتسر سے گزرنا جاری رکھے ہوئے ہے۔ 19 جون سے مانسون میں کوئی پیش رفت نہیں ہوئی ہے۔ اس کی وجہ وسط ارض البلد مغربی سمت سے آنے والی ہوائیں اور استوائی موسم میں اتار چڑھاؤ اور شمالی خلیج بنگال پر ہوا کے کم دباؤ کی غیر موجودگی کے اثرات ہیں۔
استوائی موسم میں تبدیلی فی الحال پہلے مرحلے میں ہے  جس میں طول ارض ایک سے زیادہ ہے ۔ امکان ہے کہ یہ دوسرے مرحلے میں مشرق کی طرف بڑھ جائے  جس کا طول ارض 2 جولائی تک ایک کے قریب ہے اور تیسرے مرحلے میں یہ 7 جولائی سے اور زیادہ آگے بڑھے ۔ لہذا امکان ہے کہ استوائی موسم میں تبدیلی مرحلے وار طریقے سے گرمی میں اضافہ کر دے اور دوسرے ہفتے کے دوران 7 جولائی، 2021 کےدوران شمالی بحر ہند این آئی او پر استوائی خطے کو پار کر جائے۔ نمونے کی بنیاد پر کی جانے والی پیش گوئیوں میں دکھایا گیا ہے کہ فضائی کرہ کی نچلی سطحوں میں خلیج بنگال سے مشرقی ہواؤں کے ، 7 جولائی سے پہلے بھارت کے شمالی مغربی میدانوں پر قائم ہونے کا امکان نہیں ہے۔ اسی کے مطابق امکان ہے کہ جنوب مغربی مانسون راجستھان، دلی، ہریانہ اور پنجاب میں 7 جولائی تک آگے نہ بڑھے۔
30 جون 2021 تک جنوب مغربی مانسون کی بارش کی صورتحال : مجموعی طور پر ملک کے لیے ، اس سال کے جنوب مغربی مانسون کے دوران مجموعی طور پر بارش 30 جون، 2021 تک تقریباً 10 فیصد تک معمول سے زیادہ رہے، جو طویل مدتی اوسط  سے زیادہ ہے ۔ جبکہ اسی مدت کے دوران اصل بارش معمول کی 16.69 سینٹی میٹر کے مقابلے 18.29 سینٹی میٹر ہے۔

مقامی پیش گوئی اور تنبیہ کے لیے برائے مہربانی موسم ایپ، زرعی موسم سے متعلق مشورے کے لیے میگھ دوت ایپ اور بجلی چمکنے سے متعلق تنبیہ کے لیے دامنی ایپ ڈاؤن لوڈ کریں اور ضلعے وار سطح پر تنبیہ کے لیے ریاست کی ایم سی / آر ایم سی کی ویب سائٹس پر جائیں۔
۔۔
م ن ۔ اس۔ ت ح ۔
U –6069
(Visitor Counter : 203
وزیراعظم کا دفتر
وزیر اعظم نے من کی بات پر انجو بابی جارج کا مضمون شیئر کیا
وزیر اعظم جناب نریندر مودی نے من کی بات پر ہندوستانی ایتھلیٹکس فیڈریشن کی نائب صدر محترمہ انجو بابی جارج کا ایک مضمون شیئر کیا ہے، جس میں مضمون نگار نے من کی بات کے قومی کھیل کی حصولیابیوں کا جشن منانے کے لیے ایک پلیٹ فارم کے طور پر تیار ہونے کی بات کہی ہے۔
وزیر اعظم نے ٹوئٹ کیا:
’’ہندوستانی ایتھلیٹکس فیڈریشن کی نائب صدر، @anjubobbygeorg نے لکھا ہے کہ کیسے#MannKiBaat ایک ایسا پلیٹ فارم بن گیا ہے، جہاں کھیل کے شعبے سے جڑی ملک کی حصولیابیوں کو سامنے لایا جاتا ہے۔‘‘
جل شکتی وزارت
کرناٹک: ’سووَچھتا ہی سیوا‘ مہم نے آبی ذخائر سے اکٹھا کیے گئے 500 کلوگرام پلاسٹک کے کوڑا کرکٹ کے ساتھ ضلع اُدُوپی میں زبردست کام انجام دیا
ریاست کرناٹک میں سلی گرام کوڈی بیک واٹر پوائنٹ پر ’سووَچھتا ہی سیوا‘ مہم کے تحت سلی گرام کایاکنگ پوائنٹ کے ساتھ کوٹا تٹو اور کوڈی گرام پنچایتو کے ساتھ شراکت داری میں ضلع پنچایت اُڈوپی کے ذریعہ ایک خصوصی صفائی ستھرائی مہم کا اہتمام کیا گیا۔ ضلع انتظامیہ نے ضلع پنچایت کے ساتھ مل کر آبی ذخیرے کے مشہور سیاحتی مقامات پر کوڑا کرکٹ جمع ہونے کی وجہ سے صفائی کے لیے اس مخصوص جگہ کا انتخاب کیا۔ اس تقریب میں مختلف معززین اور کمیونٹی کے اراکین کی شرکت ملاحظہ کی گئی، جس سے یہ صفائی اور موحولیاتی بیداری کو فروغ دینے میں ایک اہم کوشش کے طور پر ابھر کر سامنے آئی ہے۔
اس تقریب کا آغاز سووَچھتا سے متعلق تقریب حلف برداری سے ہوا اور ساتھ ہی قومی پرچم بھی لہرایا گیا، اور اس طرح صفائی ستھرائی اور موحولیاتی تحفظ کے تئیں عہدبندگی پر زور دیا گیا۔ تقریب کے دوران، آبی ذخائر سے 500 کلوگرام کے بقدر بڑی مقدار میں پلاسٹک کا کوڑا کرکٹ اور دیگر ملبہ اکٹھا کیا گیا۔ بعد ازاں، جمع کیا گیا یہ کوڑا کرکٹ صحیح اور سائنسی طریقے سے ٹھکانے لگانے کے لیے ٹھوس فضلہ انتظام کاری  مرکز بھیج دیا گیا۔
اس تقریب کا بنیادی مقصد سیاحوں اور مقامی برادریوں، دونوں کے درمیان آبی کثافت کو روکنے کی اہمیت کے بارے میں بیداری پیدا کرنا تھا۔ شرکاء کے مختلف گروپوں کو شامل کرکے اور کافی مقدار میں فضلہ اکٹھا کرکے، اس پہل قدمی نے ماحولیات، خصوصاً آبی ذخائر ایکو نظام اور ہمارے قدرتی ماحول کے تئیں ذمہ داری کے احساس کو فروغ دینے میں ایک مضبوط عزم کا مظاہرہ کیا ہے۔ اس طرح کی تقریبات ماحولیاتی پائیداری کو فروغ دینے اور خطے میں سیاحتی طور طریقوں کی حوصلہ افزائی کے لیے اہمیت کی حامل ہیں۔
معززین میں اُڈوپی کی ڈپٹی کمشنر محترمہ ودیہ کماری، ضلع پنچایت اُڈوپی کے سی ای او پرسنا ایچ، ایس بی ایم- جی اُڈوپی کی نوڈل افسر رشمی اے سی کنڈاپارا، اے سری نواس راؤ، پی آر آئی  کے اراکین، جی پی کوڈی اور کوٹا تٹو جی پی کے افسران، مقامی طلبا، ایس ایچ جی ، اور صفائی ستھرائی عملہ ، وغیرہ شامل تھے۔ مجموعی طور پر، تقریباً 70 شرکاء نے اس بامعنی پہل قدمی کے لیے ہاتھ ملائے۔
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ نیشنل ہائی وے 301 پر کارگل-زنسکار وسطی لین کو اپ گریڈ کیا جا رہا ہے
سڑک ٹرانسپورٹ اور شاہراہوں کےمرکزی وزیر نتن گڈکری جناب نتن گڈکری نے کہا کہ لداخ میں قومی شاہراہ 301 پر کارگل-زنسکار وسطی لین کو اپ گریڈ کیا جا رہا ہے۔
ایک ٹویٹ میں جناب گڈکری نے کہا کہ اس پروجیکٹ کی مجموعی لمبائی 31.14 کلومیٹر ہے اور یہ پیکیج-6 کے تحت آتا ہے۔ انہوں نے کہا کہ اس کوشش کا بنیادی مقصد اندرونی علاقوں میں مسافروں اور اشیا کی نقل و حمل کے لیے قابل اعتماد اور قابل رسائی رابطہ فراہم کرکے علاقے میں اقتصادی ترقی کو فروغ دینا ہے۔
مرکزی وزیر نے کہا کہ اپ گریڈ کےبعدیہ شاہراہ سال بھر کی رسائی کو یقینی بنائے گی، جس سے مقامی معیشت اور خطے کے باشندوں کو بہت فائدہ پہنچے گا۔
انہوں نے کہا کہ وزیر اعظم جناب نریندر مودی جی کی قیادت میں یہ اہم منصوبہ لداخ کے علاقے میں تیز رفتار، کسی دشواری کے بغیر اور ماحولیات کے اعتبار سے حساس موبیلٹی کے حصول کے لیے وقف ہے۔
خواتین اور بچوں کی ترقیات کی وزارت
خواتین کے قومی کمیشن  نے پنجاب میں بھارت نژاد افراد  کے ساتھ شادیوں پر بیداری پروگراموں کا ایک سلسلہ شروع کیا
پروگراموں کا مقصد این آر آئی کے ساتھ شادیوں میں ممکنہ خطرات کے بارے میں معلومات پھیلانا، بچاؤ کے اقدامات اور متاثرین کے لیے دستیاب قانونی علاج کے بارے میں بیداری پیدا کرنا ہے
قومی کمیشن برائے خواتین  نے پنجاب کے مختلف اضلاع میں ‘این آر آئی شادیوں کے بارے میں آگاہی پروگرام: کیا کریں اور کیا نہ کریں، آگے کا راستہ’ کا ایک سلسلہ شروع کیا ہے تاکہ بھارت نژاد افراد  کے ساتھ شادیوں میں ممکنہ خطرات کے بارے میں معلومات پھیلایا جاسکے اور حفاظتی اقدامات اور متاثرین کے لیے دستیاب قانونی علاج کے بارے میں آس پاس میں بیداری پیدا کی جاسکے۔ خواتین کے قومی کمیشن  کی چیئرپرسن محترمہ ریکھا شرما، حکومت پنجاب کے این آر آئی امور کے وزیر جناب کلدیپ سنگھ دھالیوال، پنجابی یونیورسٹی کے وائس چانسلر، پروفیسر اروند اور خواتین کے قومی کمیشن  کی ممبر سکریٹری، محترمہ میتا راجیو لوچن نے اس موقع پر اپنی شرکت سے رونق بخشی۔
یہ آگاہی پروگرامز پنجاب یونیورسٹی کے شعبہ قانون کے اشتراک سے اور ایس جی پی سی، پنجاب ریاستی قانونی خدمات اتھارٹی، پنجابی یونیورسٹی، گرو نانک دیو یونیورسٹی، پنچایتوں، این جی اوز اور مقامی پولیس کے اشتراک سے منعقد کیے جا رہے ہیں۔
ان پروگراموں کا مقصد این آر آئی شادیوں کے متاثرین کو ان کے حقوق سے واقف کرانا، بھارتی قانونی نظام کے تحت دستیاب علاج کے ذریعے راحت حاصل کرنے میں متاثرہ خواتین کو درپیش چیلنجوں کے بارے میں جاننا اور ان کو مؤثر طریقے سے کم کرنے کے لیے ممکنہ حل تلاش کرنا ہے۔ کمیشن نے عدلیہ، انتظامیہ اور تعلیمی اداروں کے نامور ماہرین کو ریسورس پرسن کے طور پر مدعو کیا تاکہ شرکاء کو متاثرہ خواتین کو ریلیف فراہم کرنے کے لیے مختلف مشینری کی جانب سے ادا کیے جانے والے کردار کے بارے میں آگاہی اور تعلیم دی جاسکے۔
اپنے خطاب میں این سی ڈبلیو کی چیئرپرسن، محترمہ ریکھا شرما نے کہا کہ یہ بہت ضروری ہے کہ لڑکیوں کو لڑکوں کے برابر مواقع فراہم کیے جائیں، خاص طور پر تعلیم میں تاکہ وہ بااختیار اور خودمختار بن سکیں۔ محترمہ ریکھا شرما نے مزید کہا کہ ‘‘یہ آگاہی پروگرامز تبھی کامیاب ہوں گے جب خاندان اور معاشرے اپنی ذہنیت کو بدلیں گے۔ براہ کرم آگاہ رہیں اور اپنی بیٹیوں کی شادی کرنے سے قبل تمام مناسب جانچ پڑتال کرلیا کریں۔ اس برائی کو جڑ سے اکھاڑ پھینکنا ہماری اجتماعی ذمہ داری ہے۔ این سی ڈبلیو ریاست بھر میں بیداری پیدا کرنے کے لیے پرعزم ہے اور ہم آپ سے ہمارے ساتھ ہاتھ ملانے کی درخواست کرتے ہیں۔’’
آگاہی پروگرام کو چار تکنیکی اجلاس میں تقسیم کیا گیا تھا۔ پہلا اجلاس ‘این آر آئی شادیوں میں متاثرہ خواتین کو راحت فراہم کرنے میں عدلیہ کا کردار’، دوسرا اجلاس ‘پولیس کے کردار’ پر تھا۔ تیسرا اجلاس ‘قانونی مشینری کے کردار’ پر اور چوتھا اجلاس ‘این آر آئی شادیوں کے سماجی پہلوؤں’ پر تھا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 70
وزارت اطلاعات ونشریات
43 ملین گھرانوں کی رسائی والے ڈی ڈی فری ڈش کے نئے چینل لائن اپ کا اعلان
نئی دہلی، 31 مارچ 2022:
ٹی وی ڈسٹری بیوشن انڈسٹری میں بے مثال ترقی درج کرتے ہوئے دوردرشن فری ڈش 43 ملین سے زائد گھرانوں تک رسائی کے ساتھ ڈی ٹی ایچ کا سب سے بڑا پلیٹ فارم بن گیا ہے۔ نیلامی کے بہتر عمل کے نتیجے میں صرف 2017 سے 2022 کے درمیان مختلف اصناف میں بہتر معیار اور چینلوں کی تعداد میں اضافہ ہوا ہے، دوردرشن کی فری ڈی ٹی ایچ سروس نے 2017 میں 22 ملین سے تقریباً 100 فیصد کی شاندار ترقی کی ہے جو 2022 میں 43 ملین ہوگئی۔
حال ہی میں جاری ہونے والی فکی – ای وائی رپورٹ 2022 اس بات کی تصدیق کرتی ہے کہ ڈی ڈی فری ڈش اپنی مستحکم ترقی کی راہ کیوں اور کیسے جاری رکھے ہوئے ہے، "فری ٹیلی وژن نے کم مہنگے ٹیلی وژن سیٹوں، اقتصادی مسائل اور پلیٹ فارم میں نئے چینلوں کے اضافے کی وجہ سے ایک اندازے کے مطابق 43 ملین صارفین تک رسائی کے لیے اپنی توسیع جاری رکھی ہے۔" رپورٹ میں فری ڈش ڈسٹری بیوٹروں کے حوالے سے بتایا گیا ہے کہ ڈی ڈی فری ڈش سیٹ ٹاپ باکسز کی فروخت میں سال بہ سال اضافہ ہوا ہے۔
2004 اور 2017 کے درمیان 13 برسوں میں 22 ملین صارفین کے مقابلے میں گذشتہ 5 برسوں کے دوران ڈی ڈی فری ڈش کی ترقی نمایاں ہے۔ 2017 سے 2022 کے درمیان صرف 5 برسوں میں فری ڈش نے مزید 21 ملین صارفین کا اضافہ کیا ہے جس سے مجموعی تعداد 43 ملین ہوگئی ہے۔
پرسار بھارتی کی ڈی ٹی ایچ سروس ڈی ڈی فری ڈش واحد فری ٹو ایئر  ڈائریکٹ ٹو ہوم  سروس ہے جہاں دیکھنے والے کو کوئی ماہانہ سبسکرپشن فیس ادا نہیں کرنی پڑتی۔ اس کے لیے ڈی ڈی فری ڈش سیٹ ٹاپ باکس کی خریداری کے لیے محض تقریباً 2000 روپے کی چھوٹی سی ایک بار کی سرمایہ کاری کی ضرورت ہوتی ہے۔ https: /prasarbharati.gov.in/free-dish/
ڈی ڈی فری ڈش کی کام یابی کی کہانی کی مزید مثال 2022-23 کے لیے ڈی ڈی فری ڈش کے ایم پی ای جی-2 سلاٹس کی الاٹمنٹ کی تازہ ترین ای نیلامی میں 63 چینلوں کو کام یابی کے ساتھ مختلف اصناف میں سلاٹ مختص کیے گئے ہیں۔ ڈی ڈی فری ڈش کی سبسکرپشن بیس میں اضافے کے مطابق اس سال ڈی ڈی فری ڈش پر چینلوں کی تعداد میں بھی متعدد بکٹس میں اضافہ ہوا ہے۔ نیوز اور کرنٹ افیئرز کیٹیگری میں چینلوں کی تعداد 11 سے بڑھ کر 14 ہوگئی ہے جب کہ ہندی میوزک، ہندی اسپورٹس، ہندی ٹیلی شاپنگ چینلوں، بھوجپوری موویز اور بھوجپوری جنرل انٹرٹینمنٹ چینلوں کی بکٹ میں 13 سے 16 فیصد تک اضافہ درج کیا گیا ہے۔
ڈی ڈی فری ڈش کل 167 ٹی وی چینلوں اور 48 ریڈیو چینلوں کی میزبانی کرتا ہے جن میں 91 دوردرشن چینل  اور 76 نجی ٹی وی چینل شامل ہیں۔ یکم اپریل 2022 سے ڈی ڈی فری ڈش نجی ٹی وی چینلوں کا گلدستہ 8 ہندی عام تفریحی چینلوں، 15 ہندی مووی چینلوں، 6 میوزک چینلوں، 22 نیوز چینلوں، 9 بھوجپوری چینلوں، 4 بھکتی اور 2 غیر ملکی چینلوں پر مشتمل ہوگا۔
نئے چینل لائن اپ نے ڈی ڈی فری ڈش گلدستے کو پہلے سے کہیں زیادہ متنوع اور دل کش بنا دیا ہے۔ ڈی ڈی فری ڈش پر پہلی بار شیف سنجیو کپور کے کھانے کے لیے وقف چینل 'فوڈ فوڈ' کا اضافہ کیا گیا ہے۔ کھیلوں کے شوقین افراد کے لیے اچھی خبر ہے کیوں کہ اب ڈی ڈی اسپورٹس کے علاوہ فری ڈش میں ایک اور اسپورٹس چینل 'مائی کیم' ہوگا۔
ذیل میں مختصر توضیحی ویڈیو دیکھیں جو چینلوں کی تازہ ترین لائن اپ حاصل کرنے کے لیے ڈی ڈی فری ڈش سیٹ ٹاپ باکس سیٹ اپ کرنے کے بارے میں رہ نمائی کر سکتی ہے۔
Table
بجلی کی وزارت
حفظان صحت کے لئے پاور گرڈ کی کارپوریٹ سماجی ذمہ داری  پہل
پاورگرڈ کارپوریشن آف انڈیا لمیٹیڈ  بھارتی حکومت کی بجلی کی وزارت کے تحت ایک مہارتن پی ایس یو ہے ۔ بھارتی حکومت کے ذریعہ ملک کی ترقی کے لئے کی جارہی کوششوں میں پاورگرڈ نے اپنی سی ایس آر پہل کے تحت اسے مضبوطی فراہم کرنے کا مسلسل کام کیا ہے۔
سی ایس آر پہل کے تحت پاورگرڈ کے شمالی علاقہ -II کے ایکزکٹیو ڈائرکٹر ، جناب کیلاش راٹھور نے کلبیر سنگھ زیرا، ایم ایل اے زیرا اور جناب گرپال سنگھ چہل، ضلع مجسٹریٹ فیروزپور کی موجودگی میں پنجاب کے فیروزپور ضلع کے پرائمری ہیلتھ سنٹر ، ملاں والا ور پرائمری ہیلتھ سنٹر، کسوونّا میں سنگ بنیاد رکھا۔
پنجاب کے فیروزپور ضلع میں پرائمری ہیلتھ سنٹر ، ملاں والا اور پرائمری ہیلتھ سنٹر، کسوونا کی عمارتوں کی تعمیر 3.22 کروڑ روپئے کی لاگت سے پاور گرڈ کے تعاون سے کی جارہی ہے۔ جو اس ضلع میں کی جارہی کئی سی ایس آر پہلوں کا حصہ ہے۔
فیروزپور ضلع ان آرزومندانہ ضلعوں میں سے ایک ہے، جسے پاورگرڈ کو اس کی مجموعی سماجی اور معاشی ترقی اور بھارتی حکومت کی اہم پہل ‘‘ ٹرانسفارمیشن آف ایسپریشنل ڈسٹرکٹس ’’ کے تحت سبھی کے لئے شمولیاتی ترقی کو یقینی بنانے کے لئے سونپا گیا ہے۔
اس پروجیکٹ سے ضلع میں بنیادی ڈھانچے کو فروغ ملے گا ۔ ضلع میں زیادہ کمروں کی تعمیر سے مریضوں کے لئے بنیادی طبی سہولیات میں بہتری آئے گی ۔ زیادہ کمروں کے پروژن سے بڑی تعداد میں مریضوں کے لئے رہائش کی دستیابی میں اضافہ ہوگا۔ اس سے مریض زیادہ تعداد میں صحت یاب ہوں گے۔
اس سے پہلے پاورگرڈ نے 3 ایمبولنس ضلع انتظامیہ فیروزپور کو سونپی تھی۔ اس کے علاوہ ضلع کے 217 گورنمنٹ مڈل، ہائی اور سینئر سکنڈری گرلس اور کوایجوکیشن اسکولوں میں 282 سینٹری نیپکین وینڈنگ مشین سمیت اتنی ہی تعداد میں جلانے کی بھٹی  لگائی گئی ہیں۔
وزارت دفاع
آئی این ایس ترکش اسپین کے کیڈز میں پہنچا
نئی دہلی،19؍اگست،بھارتی بحریہ کی بیرونی ملکوں ، افریقہ، یوروپ اور روس وغیرہ میں تعیناتی کے سلسلے میں بھارتی بحریہ کا جہاز ترکش 19 اگست 2019 کو تین روزہ دورے پر اسپین کی بندرگاہ کیڈز پہنچا ہے۔ آئی این ایس ترکش کے کیڈز کی بندرگاہ پر لنگر اندازی سے بھارت کے اسپین کے ساتھ مستحکم تعلقات اور اپنی کارروائی کے تئیں مستعد رہنے ، سمندری سکیورٹی اور دوست ملکوں کے ساتھ یکجہتی کے بھارتی بحریہ کے عزم کا اظہار ہوتا ہے۔ آئی این ایس ترکش نے کیڈز بندرگاہ میں پہنچنے سے پہلے شاہی بحریہ کے جہاز ایچ ایم ایس ڈپنڈر کے ساتھ باہمی مشقوں ’’کونکن -19‘‘ میں شرکت کی تھی۔
کپتان ستیش واسودیو کی کمان میں آئی این ایس ترکش بھارتی بحریہ کا ایک جدید جنگی جہاز ہے، جو مختلف رینج کے ہتھیاروں سے لیس ہے اور جس میں ایسے حساس آلات نصب ہیں، جو تین سمتوں میں خطرات کا مقابلہ کرسکتے ہیں۔ یہ جنگی جہاز بھارتی بحریہ کی مغربی بیڑے کا ایک حصہ ہے، جو ممبئی کی مغربی بحری کمان کے فلیگ آفیسر کمانڈنگ انچیف کی آپریشنل کمانڈ میں کام کرتا ہے۔
بندرگاہ پر قیام کے دوران اسپین حکومت کے کئی عہدے دار اور مختلف شخصیات اس جہا ز کا دورہ کریں گے۔ ا س کے علاوہ یہ جہاز اسپین کی بحریہ کے ساتھ بھی مصروف رہے گا۔ پیشہ وارانہ سرگرمیوں کے علاوہ بہت سی کھیل کود اور خصوصی پروگراموں کا بھی منصوبہ ہے ، جو دونوں ملکوں کی بحری افواج کے درمیان تعاون اور مفاہمت میں اضافہ کرنے میں معاون ہوں گے۔
اسپین اور بھارت کے درمیان روایتی طور پر دوستانہ تعلقات رہے ہیں۔ دونوں ملکوں کے درمیان دفاعی تعاون اور ثقافتی تبادلوں کے لئے بہت سے باہمی بندو بست پہلے سے موجود ہیں۔ مسلسل دوروں اور بات چیت کے ذریعے پیشہ ورانہ اور ثقافتی تعلقات مستحکم ہوئے ہیں اور بھارتی بحریہ اور اسپین کی بحریہ کے درمیان سمندروں میں تحفظ اور سلامتی کے مشترکہ مقصد پر عمل کرتے ہوئے بحری تعاون کے نظام میں استحکام پیدا ہوتا ہے۔
بھارتی بحریہ کے جہاز ’’دوستی کے پل‘‘ تعمیر کرنے کے بھارتی بحریہ کے مشن کے ایک حصے کے طور پر مسلسل تعینات کئے جاتے ہیں۔ آئی این ایس ترکش کا اسپین کا یہ دورہ بھی دونوں ملکوں کے درمیان تعلقات کو مستحکم کرنے اور مشترکہ بحری مفادات کے تحفط کے لئے بہت اہمیت کا احامل ہے۔
۔۔۔۔۔۔۔۔۔۔۔۔۔۔۔۔
U-3765
(Visitor Counter : 67
نائب صدر جمہوریہ ہند کا سکریٹریٹ
نائب صدر جمہوریہ نے سبز وشاداب اور صاف ستھرا سیارہ بنانے کی اپیل کی
عالمی یوم ارض کی 50 ویں سالگرہ کے موقع پر نائب صدر جمہوریہ نے ای اورنٹیشن ڈیولپمنٹ ماڈل اور کنزیومرزم پر مبنی طرز زندگی اپنانے کی اپیل کی
ماحولیات دوست پالیسیاں اپنا کر پائیدار سیارے کی تعمیر ہی راستہ ہے: نائب صدر جمہوریہ
قابل احیاِ توانائی ، گرین بلڈنگ کنسپٹ، صاف ستھری ٹیکنالوجیاں اور الیکٹرک موٹر گاڑیاں اپنانے کی ضرورت ہے: نائب صدر جمہوریہ
نائب صدر جمہوریہ نے سماج سے زمینی سطح پر رڈیوس منتر اپنانے، قدرتی وسائل کے تحفظ کے لئے اسے دوبارہ استعمال میں لانے اور اس کی ری سائیکلنگ کے لئے کہا
نئی دہلی ، 21/ اپریل:نائب صدر جمہوریہ ہند جناب ایم وینکیا نائیڈو نے تمام شہریوں سے سرسبز اور شاداب اور صاف ستھری دنیا بنانے کے لئے مشترکہ کوششیں کرنے کی اپیل کرتے ہوئے کہا کہ ماحولیات کا تحفظ ہماری سب کی خدا پرستانہ سماجی ذمہ داری ہے۔
عالمی یوم ارض کے موقع پر اپنے پیغام میں انہوں نے کہا ہے کہ " فطرت کا تحفظ ، تشریق نو پر مبنی ترقیاتی ماڈل اور صارفین پر مبنی طرز زندگی اپنانا ہمارے لئے انتہائی اہم ہے۔
نائب صدر جناب نائیڈو نے کہا کہ عالمی وبائی مرض کووڈ -19 کی وجہ سے ہمیں اپنی ترقیاتی اور معاشی حکمت عملیوں کا ازسر نو جائزہ لینے اور انہیں از سر نو وضع کرنا ہوگا۔
وبائی مرض کووڈ -19 کی وجہ سے پیدا ہوئے بے مثال صحت بحران کا ذکر کرتے ہوئے انہوں نے کہا کہ مکمل لاک ڈائون میں پوری دنیا کو تقریبا ساکت کردیا ہے۔ آلودگی کی سطح میں کمی آئی ہے اور ہوا کا معیار بہتر ہوا ہے، جس نے ہمیں یہ تسلیم کرنے کے لئے مجبور کردیا ہے کہ انسانوں نے ماحولیاتی توازن کو منتشر کردیا ہے۔
عالمی یوم ارض -2020 کے مرکزی خیال ، آب و ہواپر کارروائی سے متعلق توجہ کا ذکر کرتے ہوئے نائب صدر جمہوریہ جناب نائیڈو نے کہا کہ "ہمیں اپنے ماضی کی غلطیوں اور انسان اور فطرت کے درمیان باہم زیستانہ بقائے باہم کی اہمیت کو سمجھنا ہوگا۔ ہم باہم مربوط دنیا میں رہتے ہیں اور ترقی نیز جدید کاری کی چاہت میں ٹکے بندھے طریقہ کار کو جاری نہیں رکھ سکتے کیونکہ ہر ایک کارروائی سے ماحول اور متاثر ہوتا ہے۔
انہوں نے عوام سے قدرت کے تحفظ میں فعال سپہ سالار بننے کی اپیل کی۔
انہوں نے کہا کہ مختلف شعبوں میں ماحولیات دوست پالیسیاں اپنا کر ہی پائیدار دنیا کی تعمیر کی راہ مضمر ہے۔ جناب نائیڈو نے یو این ڈی پی کے اس قول کا ذکر کیا جس میں کہا گیا ہے کہ گرین ہائوس گیسو ں کے اخراج کی سطح 1990 کی سطح کے مقابلے میں 50 فیصد سے زیادہ ہے۔ انہوں نے یو این ڈی پی کے ان الفاظ کا بھی ذکر کیا جس میں کہا گیا ہے کہ بولڈ ماحولیاتی کارروائیوں سے 2030 تک 26 ٹریلین تک کے معاشی فوائد حاصل کئے جاسکتے ہیں اور یہ کہ پائیدار توانائی پر توجہ مرکوز کرکے صرف توانائی کے شعبے میں ہی 2030 تک 18 ملین سے زائد روز گار کے مواقع پیدا کئے جاسکتے ہیں۔ انہوں نے کہا کہ ایسی خبریں ہیں کہ فضائی آلودگی کی وجہ سے عالمی سطح پر ہر سال 70 لاکھ زندگیاں تلف ہوجاتی ہیں۔ انہوں نے کہا کہ قابل احیا توانائی گرین بلڈنگ کے نظریئے ، صاف ستھری ٹیکنالوجیوں اور بجلی سے چلنے والی موٹر گاڑیوں کو اپنانا وقت کی ضرورت ہے۔
انہوں نے سماج سے زمینی سطح پر بڑے پیمانے پر شجر کاری ، ریڈیوز کا منتر اپنانے ، قدرتی وسائل کے تحفظ کے لئے ان کے دوباری استعمال اور ان کی ری سائیکلنگ جیسے پروجیکٹوں کو اپنانے کی اپیل کی۔انہوں نے کہا کہ ہمیں پائیدار طرز زندگی کے لئے مشترکہ طور پر کام کرنے کی ضرورت ہے۔ نائب صدر نے بہتر مستقبل کے لئے فطرت کے تحفظ اور تہذیب وثقافت کو بچانے کی ضرورت پر زور دیا۔
م ن- س ش- ق ر
No: 1926
(
خواتین اور بچوں کی ترقیات کی وزارت
افرادی قوت میں خواتین کی شرکت
افرادی قوت میں خواتین کی شرکت میں اضافہ کرنے کے لئے خواتین کو با اختیار بنانے اور ان کے تحفظ کو فروغ دینے کی غرض سے خواتین اور بچوں کی ترقی کی وزارت نے ، تحفظ ، سلامتی اور خواتین کو با اختیار بنانے کے لئے ‘مشن شکتی کے تحت ’ایک نئی اور مزید جامع سرپرستی اسکیم شروع کرنے کا فیصلہ کیا ہے اور اس کے عناصر میں قومی ، ریاستی اور ضلعی سطح کی اکائیوں کو خواتین کو با اختیار بنانے، خواتین کی مدد کی لائنس، ون اسٹاپ مراکز ، بیٹی بچاؤ بیٹی پڑھاؤ ، نوکری پیشہ خواتین کے ہوسٹلس، نوکری پیشہ خواتین کے بچوں کے لئے نگہداشت کے مراکز وغیرہ کو شامل کیا گیا ہے۔ ون اسٹاپ مراکز اور خواتین کی ہیلپ لائن کی ہمہ گیریت کو ، خواتین اور بچوں کی ترقی کی وزارت کے ذریعہ نافذ کیا جا رہا ہے۔ اس کا مقصد اُن خواتین کو مدد فراہم کرنا ہے، جنہیں کسی بھی طرح کے تشدد کا سامنا ہے، جس کے باعث افراد قوت میں ان کی شرکت پر منفی اثر بھی پڑ سکتا ہے۔ خواتین کو محفوظ اور سلامت کام کا ماحول فراہم کرنے اور افرادی قوت میں ان کی شرکت میں اضافہ کرنے کے مقصد سے ، حکومت نے ‘ کام کرنے کی جگہ پر خواتین کے جنسی استحصال ،  کا قانون 2013 ’  بنایا۔ یہ قانون بلا امتیاز عمر اور روز گار ، تمام خواتین کو تمام کام کرنے کی جگہ پر جنسی استحصال سے تحفظ فراہم کرتا ہے، چاہے وہ مقامات سرکاری ہوں یا نجی، منظم ہوں یا غیر منظم۔ یہ قانون آجروں پر ایک ذمہ داری عائد کرتا ہے کہ وہ اندرونی کمیٹیاں  قائم کرکے کام کرنے کی جگہ پر جنسی استحصال سے پاک کام کرنے کا ایک محفوظ اور سلامت ماحول فراہم کرے ، جن میں 10 یا اس سے زیادہ ورکر ہوں، نیز مشتبہ مقامات پر جنسی استحصال میں ملوث ہونے اور آئی سیز کے بنائے ہوئے اصولوں کی خلاف ورزی کرنے کے سزا جاتی نتائج کی نمائش کریں ۔ اسی طرح اس قانون کے تحت مقامی کمیٹیز کی بھی تشکیل کی جانی چاہئے، جو اضلاع کی سطح پر ہوں اور جو ان تنظیموں کی شکایات موصول کریں، جس میں 10 سے کم ورکر ہوتے ہوں، یا پھر اس طرح کی شکایات خود آجروں کے خلاف ہی ہوں۔ آجروں کو یہ بھی ذمہ داری سونپی گئی ہے کہ وہ اس قانون کی گنجائشوں کے بارے میں ملازمین کو حساس بنانے کے لئے باقاعدہ وقفے وقفے سے ورکشاپوں اور بیداری کے پروگراموں کا انعقاد کریں۔ خواتین ورکروں کی روز گاریت میں اضافہ کرنے کے ضمن میں حکومت ، خواتین کے صنعتی تربیت کے ادارے ، قومی پیشہ وارانہ تربیتی ادارے اور علاقائی پیشہ وارانہ تربیتی اداروں کے نیٹ ورک کے ذریعہ انہیں تربیت فراہم کر ا رہی ہے۔
مہارت کی فروغ اور پیشہ ورانہ تربیت کے ذریعہ خواتین کی اقتصادی آزادی کو یقینی بنانے کے لئے ، حکومت نے اسکل انڈیا مشن بھی متعارف کرایا ہے۔ مہارت کی ترقی کی قومی پالیسی شمولیاتی مہارت کے فروغ پر توجہ مرکوز کرتی ہے، جس کا مقصد بہتر اقتصادی پیداواریت کے لئے خواتین کی شراکت داری میں اضافہ کرنا ہے۔ خواتین کو اپنی صنعتیں قائم کرنے میں مدد کرنے کے لئے، پردھان منتری مدرا یوجنا اور اسٹینڈ اپ انڈیا جیسی اسکیمیں موجود ہیں۔ مزید بر آں لیبر کے کوڈس یعنی اجرتوں سے متعلق کوڈ 2019 ، صنعتی تعلقات سے متعلق کوڈ 2020 ، پیشہ وارانہ تحفظ ، صحت اور کام کرنے کی صورت حال سے متعلق کوڈ 2020 اور سماجی تحفظ سے متعلق کوڈ 2020 میں پروقار طریقے سے افرادی قوت میں خوا تین کی شرکت کو فروغ دینے کی اجتماعی گنجائشیں شامل ہیں۔
یہ معلومات آج لوک سبھا میں خواتین اور بچوں کی بہبود کی وزیر محترمہ اسمرتی زوبین ایرانی نے ایک تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-14539
(Visitor Counter : 80